Marele premiu al Loterie Române pentru tragerea Joker, în valoare de 5,8 milioane de euro, a fost câștigat și va ajunge în județul Cluj.
La tragerile loto de joi, 14 martie 2024, a avut loc un moment de mare bucurie pentru un norocos participant, care a reușit să câștige premiul mult dorit de categoria I în valoare de peste 5,86 milioane de euro la Joker, conform anunțului făcut de Loteria Română.
Biletul câștigător a fost achiziționat la agenția 12-021 din Cluj-Napoca și a fost completat cu trei variante la Joker și o variantă la Noroc Plus, având un preț de 20,5 lei. Pe lângă premiul extraordinar de categoria I, posesorul biletului câștigător a avut parte și de două premii de categoria a II-a, în valoare de 111.943,19 lei fiecare (mai mult de 22.500 de euro fiecare). Acesta reprezintă primul câștig de categoria I obținut în cursul acestui an la Joker. Ultima dată când premiul de categoria I la Joker a fost câștigat a fost la data de 26 februarie 2023, atunci în valoare de 19.646.531,20 lei.
Loto 6 din 49: 38 1 45 10 22 46
Loto 5 din 40: 21 37 24 36 39 33
Sursa: Realitatea Financiara